Suomen Amerikkalaisen Jalkapallon Liitto

Suomen Amerikkalaisen Jalkapallon Liitto ry (SAJL) on suomalaisen amerikkalaisen jalkapallon valtakunnallinen lajiliitto. Se on perustettu vuonna 1979 ja se on lajin Euroopanliiton EFAF:n, Maailmanliiton IFAF:n ja Suomen Olympiakomitean jäsen. Suomen miesten maajoukkue on voittanut amerikkalaisen jalkapallon Euroopan mestaruuden viisi kertaa (1985, 1993, 1995, 1997, ja 2000). Suomen naisten maajoukkue on voittanut kaikki järjestetyt Euroopan-mestaruuskilpailut (2015 ja 2019) ja saanut pronssia maailmanmestaruuskilpailuissa kolmesti (2010, 2013, 2022). Liiton puheenjohtaja on Roope Noronen. == Historia == Amerikkalainen jalkapallo saapui Suomeen 1970-luvulla. Yhdysvalloissa vaihto-oppilaina käyneet nuoret ryhtyivät harrastamaan lajia ja perustivat seuroja. Suomen Amerikkalaisen Jalkapallon Liitto perustettiin 1979, ja seuraavana vuonna pelattiin ensimmäisen kerran Suomen mestaruudesta. Loppuottelun nimeksi vakiintui 1980-luvulla Vaahteramalja. Pääkaupunkiseudun joukkueet ovat hallineet Vaahteraliigaa, mutta mestaruus on mennyt myös Seinäjoelle (2001), Turkuun (2003), Porvooseen (2005–2010, 2023) sekä Kuopioon (2020–2022). ==Kilpailujärjestelmä== === Miehet === Kaudella 2022 Suomen Amerikkalaisen Jalkapallon Liiton alaisuudessa pelataan miesten sarjoja viidellä tasolla: * Vaahteraliiga (Seitsemän joukkueen kansallinen pääsarja) * I-divisioona (Neljä joukkuetta) * II-divisioona (14 joukkuetta kahdessa lohkossa) * III-divisioona (Kahdeksan joukkuetta kahdessa lohkossa, turnausmuotoisena sarjana, 7vs7) Vaahteraliigasta II-divisioonaan kentällä pelataan IFAF:n hyväksymillä säännöillä, jotka ovat pienin muutoksin Yhdysvaltojen NCAA-tason säännöt, kun taas III-divisioonassa kentällä on seitsemän pelaajaa ja kenttä on lyhyempi (80 jaardia). === Naiset === Naisten sarjoja pelataan kolmella sarjatasolla * Naisten Vaahteraliiga (Kuusi joukkuetta) * Naisten I-divisioona (Kuusi joukkuetta) * Naisten II-divisioona (Kolme joukkuetta) Naisten sarjoissa pelataan samoilla säännöillä, kuin miesten sarjoissa, mutta pallo on pienempi. === Juniorit === Kaudella 2022 pelataan seuraavilla junioritasoilla: * U20 * U17 * U15 * U13 * U11 * U9 === Korkeakoulusarja === Kaudella 2022 korkeakoulusarjassa pelaa yhteensä viisi joukkuetta. Lappeenranta Wildmen, Wasa Dogs, Tampere Mahti Cocks, UTU Beaverhunters Turku ja Aalto Predators Espoo. ==Hall Of Fame== Suomen amerikkalaisen jalkapallon Hall of Fame on vuonna 2004 SAJL:n perustama kunniagalleria. Sen tarkoituksena on kunnioittaa ja tuoda esiin lajin parissa vuosien varrella ansioituneita henkilöitä. Hall of Fame -jäsenyys on mahdollista saavuttaa niin pelikentällä kuin sen ulkopuolella tehdyn työn tuloksena. Jäsenyys voidaan myöntää kenelle tahansa lajin parissa toimineelle, jolla on riittävä liittymäkohta suomalaiseen amerikkalaiseen jalkapalloon. Ensimmäisenä ei-suomalaisena jäsenenä Hall of Fameen nimettiin Ken Meyer syyskuussa 2014. ===Hall Of Famen jäsenet=== # Nimi HOF-jäseneksi 1 Juha-Mikko Hämäläinen 2004 1 Matti Lindholm 2004 1 Jari Närhi 2004 1 Juha Pinomaa 2004 1 Ari Tuuli 2004 6 Juha Liedes 2005 7 Risto Luostarinen 2005 8 Harri Kaasinen 2005 9 Heikki Jäättelä 2005 10 Juha Vuopio 11 Markku Rannema 12 Tuomas Heikkinen 2008 13 Janne Kilpeläinen 2010 14 Sami Alalampi 2010 15 Jukka-Pekka Nummi 2010 16 Ari Ollila 2010 17 Lauri Nieminen 2012 18 Petrus Penkki 2013 19 Sami Porkka 2013 20 Ken Meyer 2014 21 Michael Quarshie 2014 22 Marko Vartiainen 2015 23 Klaus Alinen 2015 24 Keijo Kaurissaari 2015 25 Seppo Evwaraye 2016 26 Mika Eloranta 2017 27 Timo Blomqvist 2017 28 Janne Salonen 2018 29 Pentti Ervelius 2018 30 Esa Kiiskinen 2019 31 Jorma Hytönen 2019 32 Sauli Kippola 2019 33 Juha Salo 2020 34 Aarno Sjöblom 2020 35 Miikka Riionheimo 2021 36 Ville Tarvainen 2021 37 Jenni Wahlberg 2021 38 Jarmo Lahti 2022 39 Juha-Markus Laitila 2022 == Talous == Suomen Amerikkalaisen Jalkapallon Liitto on saanut vuosina 2018–2023 Opetus- ja kulttuuriministeriön yleisavustusta liikuntaa edistävien järjestöjen toimintaan yhteensä noin 1 021 000 euroa. Vuosittainen tuki on ollut vuodesta 2023 lähtien 190 000 euroa. ==Katso myös== *Luettelo suomalaisista amerikkalaisen jalkapallon joukkueista ==Lähteet== == Aiheesta muualla == * Suomen Amerikkalaisen Jalkapallon Liitto ry. Amerikkalainen Luokka:Suomen amerikkalainen jalkapallo